# ბრენდან ფრეიზერი

| ბრენდან ფრეიზერი |
| --- |
|
Brendan Fraser |
|  ბრენდან ფრეიზერი 2022 წელს |
| დაბადების სახელი | ბრენდან ჯეიმზ ფრეიზერი |
| დაბადების თარიღი |
3 დეკემბერი, 1968 (1968-12-03) ინდიანაპოლისი, ინდიანა, აშშ |
| მოქალაქეობა |  აშშ  კანადა |
| საქმიანობა |
მსახიობი |
| მეუღლე(ები) | ეფტონ სმითი  (იქ. 1998; განქორ. 2007) |
| შვილ(ებ)ი |
3 |
| საიტი | ოფიციალური საიტი |

**ბრენდან ჯეიმზ ფრეიზერი** (ინგლ. Brendan James Fraser; დ. 3 დეკემბერი, 1968, ინდიანაპოლისი, ინდიანა, აშშ) — კანადელ-ამერიკელი მსახიობი, რომელიც ცნობილია ბლოკბასტერებში, კომედიებსა და დრამებში შესრულებული როლებით. მიღებული აქვს რამდენიმე ჯილდო, მათ შორის ოსკარი, კინომსახიობთა გილდიის ჯილდო, კრიტიკოსთა არჩევანის კინოჯილდო, არის ოქროს გლობუსისა და BAFTA-ს ნომინანტი. დაამთავრა კორნიშის ხელოვნების კოლეჯი 1990 წელს.

მისი კინოდებიუტი შედგა ფილმში „საჰაერო ბრძოლა“ (1991). სახელი მოიხვეჭა 1992 წელს ფილმებში „გაყინული კალიფორნიელი“ და „სკოლის კავშირები“. უფრო მეტად გაითქვა სახელი ფილმში „ჯორჯი ჯუნგლებიდან“ (1997) და ვარსკვლავად იქცა „მუმიას“ ტრილოგიაში (1999–2008) შესრულებული რიკ ო’კონელის როლით. ამას გარდა, მონაწილეობა აქვს მიღებული ფილმებში: „ღმერთები და მონსტრები“ (1998), „აფეთქება წარსულიდან“ (1999), „წყნარი ამერიკელი“ (2002), „შეჯახება“ (2004), „სურვილით დაბრმავებული“ (2000) და „მოგზაურობა დედამიწის ცენტრში“ (2008).

ჯანმრთელობის პრობლემების, პერსონალური დანაკარგებისა და მასზე განხორციელებული სექსუალური ძალადობის გამო 2000-იანი წლების ბოლოსა და 2010-იანების შუა პერიოდში კარიერული ვარდნა ჰქონდა. ტელევიზიაში ყოფნისას შეასრულა როლები ისტორიულ მინისერიალში „ტეხასის აჯანყება“ (2015), Showtime-ის დრამაში „საყვარლები“ (2016–2017), FX-ის სერიალში „ნდობა“ (2018) და HBO Max-DC Universe-ის სერიალში „საბედისწერო პატრული“ (2019–დღემდე).

მისი კარიერული აღზევება მას შემდეგ დაიწყო, რაც მონაწილეობა მიიღო სტივენ სოდერბერგის ფილმში „მკვეთრი მოძრაობის გარეშე“ (2021) და დარენ არონოფსკის ფილმში „ვეშაპი“ (2022). შესრულებული როლით დრამაში „ვეშაპი“ მოიგო ოსკარი საუკეთესო მსახიობი კაცისთვის, კრიტიკოსთა არჩევანის კინოჯილდო საუკეთესო მსახიობი კაცისთვის და კინომსახიობთა გილდიის ჯილდო.

## ფილმოგრაფია

| წელი |  | ქართულად | მშობლიური სახელწოდება | როლი |
| --- | --- | --- | --- | --- |
| 1991 | ფ |  *საჰაერო ბრძოლა*  |  *Dogfight* | მეზღვაური ნ. 1 |
| 1992 | ფ |  *გაყინული კალიფორნიელი*  |  *Encino Man*  | ლინკი |
| 1992 | ფ |  *სკოლის კავშირები*  |  *School Ties*  | დეივიდ გრინი |
| 1993 | ფ |  *ოცი ბაქსი*  |  *Twenty Bucks*  | სემ მასტრევსკი |
| 1993 | ფ |  *სიძე*  |  *Son in Law*  | ლინკი |
| 1993 | ფ |  *იანგერი და იანგერი*  |  *Younger and Younger*  | უინსტონ იანგერი |
| 1994 | ფ |  *თქვენო ღირსებავ*  |  *With Honors*  | მონტი კესლერი |
| 1994 | ფ |  *თავქარიანები*  |  *Airheads*  | ჩესტერ „ჩეზ დერბი“ ოგილვი |
| 1994 | ფ |  *ახლა ჯარისკაცები ვართ*  |  *In the Army Now*  | ლინკი |
| 1994 | ფ |  *სკაუტი*  |  *The Scout*  | სტივ ნებრასკა |
| 1995 | ფ |  *ბნელი შუადღე*  |  *The Passion of Darkly Noon*  | დარკლი ნუნი |
| 1995 | ფ |  *ახლა და მაშინ*  |  *Now and Then*  | ვიეტნამის ვეტერანი |
| 1996 | ფ |  *ბავშვები დარბაზში: ტვინის კანფეტი*  |  *Kids in the Hall: Brain Candy*  | პლაცებო პაციენტი |
| 1996 | ფ |  *მისის უინტერბორნი*  |  *Mrs. Winterbourne*  | ბილ/ჰიუ უინტერბორნი |
| 1996 | ფ |  *დიდების თავბრუსხვევა*  |  *Glory Daze*  | დაგი |
| 1997 | ფ |  *გოლდის ბინდი*  |  *The Twilight of the Golds*  | დეივიდ გოლდი |
| 1997 | ფ |  *ჯორჯი ჯუნგლებიდან*  |  *George of the Jungle*  | ჯორჯი |
| 1998 | ფ |  *ჯერ ვსუნთქავ*  |  *Still Breathing*  | ფლეჩერ მაკბრეკენი |
| 1998 | ფ |  *ღმერთები და მონსტრები*  |  *Gods and Monsters*  | კლეიტონ ბუნი |
| 1999 | ფ |  *აფეთქება წარსულიდან*  |  *Blast from the Past*  | ადამ ვებერი |
| 1999 | ფ |  *მუმია*  |  *The Mummy*  | რიკ ო’კონელი |
| 1999 | ფ |  *დადლი სამართლიანი*  |  *Dudley Do-Right*  | დადლი სამართლიანი |
| 2000 | ფ |  *სურვილით დაბრმავებული*  |  *Bedazzled*  | ელიოტ რიჩარდზი |
| 2016–2017 | ს |  *რომანი*  | *The Affair*  | ჯონ განთერი
 |

## რესურსები ინტერნეტში

ვიკისაწყობში არის გვერდი თემაზე:
ბრენდან ფრეიზერი ოფიციალური საიტი
* ბრენდან ფრეიზერი კინოფილმების ინტერნეტ-მონაცემთა ბაზაში
* ბრენდან ფრეიზერი — AllMovie